turjo4nis/wikipedia-bn-dump-20250701 huggingface dataset:
শিওরি'স ডায়েরি

(しおりの日記 Shiori no Nikki) হল একটি জাপানি মাঙ্গা ধারাবাহিক, যা লিখেছেন এবং চিত্রায়ন করেছেন সুয়া সুয়া। এটি ২০১৯ সালের ফেব্রুয়ারি থেকে ২০২০ সালের ডিসেম্বর পর্যন্ত নিহন বুঙ্গেশার মাঙ্গা গোরাকু স্পেশাল ম্যাগাজিনে ধারাবাহিকভাবে প্রকাশ করা হয়েছিল।

প্রকাশনা 
 দ্বারা লিখিত এবং চিত্রিত শিওরি'স ডায়েরি নিহন বুঙ্গেশার  ম্যাগাজিনে ১৫ ফেব্রুয়ারি, ২০১৯ থেকে ১৫ ডিসেম্বর, ২০২০ পর্যন্ত ধারাবাহিকভাবে প্রকাশ করা হয়েছিল। নিহন বুঙ্গেশা ৯ নভেম্বর, ২০১৯ থেকে ২৯ জানুয়ারি, ২০২১ পর্যন্ত প্রকাশিত অধ্যায়গুলিকে তিনটি ট্যাঙ্কোবন খণ্ডে একত্রিত করেছেন।

উত্তর আমেরিকায় সেভেন সিজ এন্টারটেইনমেন্ট মাঙ্গা ধারাবাহিকটি ইংরেজিতে প্রকাশের জন্য লাইসেন্সপ্রাপ্ত হয়েছিল এবং এর ঘোস্ট শিপ ম্যাচার ইমপ্রিন্ট-এর অধীনে ইংরেজি সংস্করণটি প্রকাশিত হয়েছিল। প্রথম খণ্ডটি ১৭ আগস্ট, ২০২১-এ প্রকাশিত হয়েছিল।

খণ্ডের তালিকা

তথ্যসূত্র 

সেইনেন মাঙ্গা
মাঙ্গা ধারাবাহিক
উদ্ধৃতি শৈলীতে জাপানি ভাষার উৎস (ja)
উদ্ধৃতি শৈলী জাপানি ভাষার লিপি ব্যবহার করছে (ja)
জাপানি ভাষার লেখা থাকা নিবন্ধ
২০১৯-এর মাঙ্গা
ডু ইউ লাইক বিগ গার্লস?

একটি জাপানি মাঙ্গা ধারাবাহিক, যা রচনা এবং চিত্রায়ণ করেছেন গোরো আইজোম। ২০১৪-এর জানুয়ারি থেকে ২০২২-এর জানুয়ারি পর্যন্ত তাকেশোবোর সেইনেন মাঙ্গা ম্যাগাজিন মান্থলি কিসকা-তে এটি ধারাবাহিকভাবে প্রকাশিত হয়েছিল এবং পরবর্তীতে ২০২২-এর ফেব্রুয়ারিতে ওয়েব কমিক গামা প্লাস ওয়েবসাইটে মাঙ্গা ধারাবাহিকটি স্থানান্তরিত হয়েছিল।

খণ্ডের তালিকা

তথ্যসূত্র

বহিঃসংযোগ 
  

সেইনেন মাঙ্গা
উদ্ধৃতি শৈলীতে জাপানি ভাষার উৎস (ja)
উদ্ধৃতি শৈলী জাপানি ভাষার লিপি ব্যবহার করছে (ja)
জাপানি ভাষার লেখা থাকা নিবন্ধ
মাঙ্গা ধারাবাহিক
ইজহারুলহক নাভিদ

ইজহারুলহক নাভিদ (; জন্ম ১০ নভেম্বর ২০০৩) একজন আফগান ক্রিকেটার ।  তিনি ৩১ জুলাই ২০১৯ সালে অনুষ্ঠিত ২০১৯ আফগানিস্তান প্রাদেশিক চ্যালেঞ্জ কাপ টুর্নামেন্টে কাবুল প্রদেশের হয়ে তার লিস্ট এ ক্রিকেটে অভিষেক ঘটে  ।

তথ্যসূত্র

বহিঃসংযোগ 
 

আফগান ক্রিকেটার
জীবিত ব্যক্তি
২০০৩-এ জন্ম
কাবুল থেকে আগত ক্রিকেটার
বন্দ-ই-আমির ড্রাগন্সের ক্রিকেটার
স্পিন ঘর টাইগার্সের ক্রিকেটার
সিডনি সিক্সার্সের ক্রিকেটার
মুলতান সুলতান্সের ক্রিকেটার
সেন্ট কিট্‌স ও নেভিস প্যাট্রিয়টসের ক্রিকেটার
গঙ্গা (২০০৬-এর চলচ্চিত্র)

গঙ্গা একটি ২০০৬ সালের ভারতীয় ভোজপুরী চলচ্চিত্র, যা পরিচালনা করেছেন অভিষেক চাড্ডা এবং প্রযোজনা করেছেন দীপক সাওয়ান্ত। এই সিনেমায় অভিনয় করার জন্য নগমা ২০০৭ সালে সেরা অভিনেত্রী হিসেবে ভোজপুরী চলচ্চিত্র পুরস্কার জিতেন।

পটভূমি 
গঙ্গা একটি ছোট গ্রামের উজ্জ্বল ও শিক্ষিত মেয়ে, যে তার পিতামাতার সঙ্গে থাকে। একদিন, শঙ্কর গঙ্গার সাহায্যে এগিয়ে আসে, কিন্তু তার সাহায্য করার সময় শঙ্কর আহত হয়ে পঙ্গু হয়ে যায়। পরবর্তীতে, গঙ্গা নদীর ধারে তার প্রার্থনা করার সময় রানজিত, থাকুর বিজয় সিংহের পুত্রকে তিরস্কার করে। এর পরই থাকুর বিজয় সিংহ গঙ্গার সঙ্গে বিয়ে করার প্রস্তাব দেন। গঙ্গা রানজিতকে বিয়ের জন্য রাজি হয়, কিন্তু বিয়ের দিন রানজিত গঙ্গাকে অসতীতার অভিযোগে দোষী করে। শঙ্করের সাহায্যে সত্য প্রকাশিত হয়, আর গঙ্গা শঙ্করের সঙ্গে বিয়ে করতে সিদ্ধান্ত নেয়। তবে, তাদের নতুন সংসারে শঙ্করের শশুরবাড়ির সদস্য এবং প্রতিশোধ নিতে চাওয়া রানজিতের কারণে সমস্যা তৈরি হয়, যা গঙ্গা ও শঙ্করের জন্য অনেক চ্যালেঞ্জ তৈরি করে।

শ্রেষ্ঠাংশে 
 ঠাকুর বিজয় সিং চরিত্রে অমিতাভ বচ্চন
 ঠাকুরাইন সাবিত্রী ভি সিং চরিত্রে হেমা মালিনী
 গঙ্গার চরিত্রে নাগমা
 শঙ্করের চরিত্রে রবি কিষাণ
 রঞ্জিত ভি. সিং চরিত্রে অজয় শর্মা
 বজরঙ্গীর চরিত্রে মনোজ তিওয়ারি

সূত্র তালিকা

বহিঃসংযোগ

২০০৬-এর চলচ্চিত্র
ভোজপুরি ভাষার চলচ্চিত্র
২০০০-এর দশকের ভোজপুরি ভাষার চলচ্চিত্র
ধাপ একরামিয়া জামে মসজিদ

ধাপ একরামিয়া মসজিদ আধুনিক আমলের একটি মসজিদ, রংপুর  বিভাগীয় শহরের ১৭নং ওয়ার্ড এর কটকিপাড়া অবস্থিত একটি ঐতিহ্যবাহী  মসজিদ। আধুনিক আমলের স্থাপত্য শিল্পের সুউচ্চ মিনারের জন্য পরিচিত।<ref

অবস্থান
মসজিদটি রংপুর বিভাগ এর রংপুর জেলার ১৭নং ওয়ার্ড এর ধাপ কটকি পাড়ায় পিটিআই রোডের পাশে অবস্থিত।

বর্ণনা
এ মসজিদটির দৈর্ঘ্য ৫০ ফুট ও প্রস্থ ৪০ ফুট। মসজিদটিতে ১২০ ফুট উচ্চ ১টি মিনার আছে, যা অনেক দূর থেকে দেখা যায়।

ইতিহাস
ক্যান্টনমেন্ট পাবলিক স্কুল ও কলেজ, রংপুর এর সাবেক ভাইচ প্রিন্সিপাল মাহবুবা বেগম নিঃসন্তান ছিলেন। তার স্বামী এ কে এম বজলুর রহমান মৃত্যুবরণ করলে এ মসজিদের নামে .৬০ শতাংশ জমি ওয়াকফ করেন এবং এ মসজিদটি তৈরী করেন। একজন নারীর দানে মসজিদ তৈরী হওয়ার জন্য সবার কাছে মসজিদটি পরিচিত।

চিত্রশালা

আরও দেখুন 
 রংপুর বিভাগের মসজিদের তালিকা

তথ্যসূত্র

রংপুর জেলার মসজিদ
ইসলামি স্থাপত্য
আল-নুকতাহ মসজিদ

আল-নুকতাহ মসজিদ (  - ড্রপের মসজিদ [ইমাম হুসেনের রক্তের] হলো সিরিয়ার আলেপ্পোর জাওশান পর্বতে অবস্থিত একটি ঐতিহ্যবাহি মসজিদ। মসজিদের প্রধান বৈশিষ্ট্য হল একটি পাথরে মুসলমানদেরইমাম হুসেন ইবনে আলীর রক্তে রঞ্জিত আছে বলে বিশ্বাস করা হয়।

এছাড়াও জাওশান পর্বতে অবস্থিত এই মসজিদের কাছে একটি মাজার আছে যা মাশাদ আল-সিক্ত নামে পরিচিত ( - গর্ভপাতের স্থান)। কারবালার বন্দীরা যখন আলেপ্পোর মধ্য দিয়ে যাচ্ছিল, তখন হুসাইনের স্ত্রী এখানে গর্ভপাত ঘটে। জন্মগ্রহণকারী শিশুটির নাম রাখা হয়েছিল মুহসিন। এ শিশুটি এ স্থানে মারা গেলে এখানে সমাহিত করা হয়।

ঐতিহাসিক বিবরণ 
ইয়াজিদের নির্দেশে কারবালার বন্দীদের দামেস্কে যাওয়ার পথে অনেক শহরের মধ্য দিয়ে নিয়ে যাওয়া হয়। যখন তারা আলেপ্পোর কাছাকাছিে এলো তখন সেখানে বসবাসকারী একজন খ্রিস্টান পাদরিহুসেনের মাথা থেকে আকাশের দিকে আলো নির্গত দেখতে পান। কাফেলাটি বিশ্রামের জন্য থামলে সন্ন্যাসী তাদের কাছে এসে জিজ্ঞাসা করেন যে, তিনি তার কাছে থাকা ১০,০০০ দিরহামের বিনিময়ে শুধু একরাতের জন্য মাথা নিতে পারেন কিনা? তারা রাজি হলে, সন্ন্যাসী মাথাটি নিয়ে একটি পাথরের উপর রাখেন। ফলে মাথা থেকে রক্ত পাহাড়ে পড়ে। সকালে মাথা ফিরিয়ে দিয়ে ইসলাম ধর্ম গ্রহণ করেন। ঘটনার এই সংস্করণটি মসজিদের মধ্যেই একটি ফলকে লেখা পাওয়া যায়।

গল্পের অন্যান্য সংস্করণ 

 অন্যান্য শিয়ারা বর্ণনা করে যে কারবালার বন্দীরা যখন আলেপ্পোর মধ্য দিয়ে যাচ্ছিল, তখন হুসাইনের মাথা একটি পাথরের উপর রাখা হয়। মাথা থেকে রক্ত পাথরের উপর পড়লে, পাথর থেকে আরও রক্ত বের হতে থাকে।
 সুন্নি সূত্র বর্ণনা করে যে, এক রাখাল স্বপ্ন দেখেছিল যে তাকে হুসাইনের সম্মানে একটি মসজিদ নির্মাণের নির্দেশ দেওয়া হয়েছে। যেখানে তার এক ছাগলের পা পাথরে ডুবে যায়। রাখাল জেগে উঠে ছাগলটিকে পাথর থেকে টেনে মুক্ত করে। তখন এ পাথর থেকে নদী প্রবাহিত হতে থাকে।

মসজিদের নিদর্শন

সাম্প্রতিক ইতিহাস 
১৯২০ সালে বাদশাহ ফয়সাল তার লোকদেরকে মসজিদে বারুদ রাখার নির্দেশ দিলে মসজিদটি বিস্ফোরণের শিকার হয়। চল্লিশ বছর পর ১৯৭০ সালে মসজিদের সংস্কারের কাজ শেষ হয়। মসজিদের বর্তমান ছাদ ১৯৯১ সালে নির্মিত হয়।

২০১৬-১৭ সালে হাজর-উল-নুকতেহ পাকিস্তানের করাচিতে ছিল। আল-নুকতেহ মসজিদের একজন প্রশাসনিকের লিখিত অনুমতি নিয়ে স্থানীয় পণ্ডিত ডঃ আম্বার তাজওয়ার করাচিতে নিজ বাসভবনে রাখেন। সীমিত জমায়েতের জন্য প্রদর্শন করা হয়।

আরও দেখুন 

 ইসলামের পবিত্রতম স্থান (শিয়া)
 'আশুরা'
 কারবালার যুদ্ধ
 হুসাইন ইবনে আলী রা
 আলী জয়নুল আবিদীন
 জয়নাব
 উম্মে কুলথুম
 'আব্বাস
 আলী আল আকবর
 আলী আল-আসগর
 কাসিম
 সুকায়না

তথ্যসূত্র 

ইসলামি মাজার
সিরিয়ার স্থাপত্য
সিরিয়ার শিয়া মসজিদ
আলেপ্পোর মসজিদ
উইকিউপাত্তে স্থানাঙ্ক আছে
ইভলিয়া কাসিম পাশা মসজিদ

ইভলিয়া কাসিম পাশা মসজিদ () হলো উত্তর-পশ্চিম তুরস্কের এডিরনে অবস্থিত ১৫ শতকের উসমানীয় মসজিদ। এর নামকরণ করা হয়েছে কাসিম পাশার নামে, যিনি ১৪৪২-৪৩ সাল রাজত্ব করেন।

মসজিদটি ১৪৭৮-১৪৭৯ সালে কাসিম পাশা নির্মাণ করেন। উসমানীয় সাম্রাজ্যের রুমেলিয়া আইলেটের বেলারব এবং সুলতান মেহমেদ দ্য কনকারর (১৪৪৪-১৪৪৬, ১৪৫১-১৪৮১) এবং ১৪৮১-১৫১২ সাল পর্যন্ত রাজত্বকালে উসমানীয় বাহিনীর একজন কমান্ডার ছিলেন। বায়েজিদ দ্বিতীয় (১৪৮১-১৫১২) পর্যন্ত রাজত্ব করেন। তিনি "ইভলিয়া", সাধু উপাধিতেও ভুষিত ছিলেন। কাসিম পাশার কবর মসজিদের আঙিনায় রয়েছে।

স্থাপত্য 
মসজিদটি এডিরনে শহরের দক্ষিণে তুনকা নদীর উত্তর তীরে কিরিশান কোয়ার্টারে অবস্থিত। নদী থেকে মসজিদে প্রবেশের জন্য ১৪টি ধাপসহ একটি সিঁড়ি তৈরি করা হয়। কিন্তু এখন এটির মাত্র দুটি ধাপ বাকি আছে। আশলারে নির্মিত বর্গাকার মসজিদে একটি গম্বুজ এবং একটি মিনার রয়েছে। এখানে প্রধান ফটক ও বাইরেমিহরাব রয়েছে। প্রধান ফটকের উপরে, উসমানীয় ভাষায় তিন লাইনের শিলালিপি সংযুক্ত রয়েছে। ভবনের অন্য তিন পাশের প্রতিটিতে দু’লাইনে চারটি করে জানালা আছে। নীচের জানালাগুলি, আয়তাকার আকারে, কুলুঙ্গির ভিতরে স্থাপন করা এবং খিলানযুক্ত গেবল রয়েছে। প্রতিটি গ্যাবেলে একটি খোদাই করা ছোট পাঁচ-বিন্দুযুক্ত তারকা আছে। উপরের জানালাগুলো খিলানযুক্ত এবং পশ্চিম দেয়ালের মাঝখানে একটি সানডিয়াল আছে।

অবস্থান 
মসজিদটি ১৯৫০ সাল থেকে ব্যবহার করা হয়নি। এটি একটি কৃত্রিম লেভি দ্বারা শহর থেকে বিচ্ছিন্ন। যা নদীর বন্যা থেকে শহরটিকে রক্ষা করার জন্য নির্মিত হয়। বন্যা ঐতিহাসিক ভবনের ক্ষতি করে। ২০১০ -এর দশকে, এডির্নের প্রদেশের গভর্নর মসজিদটিকে ভবিষ্যৎ ধ্বংসের হাত থেকে বাঁচানোর প্রচেষ্টা শুরু করে। দুটি প্রকল্প গ্রহণ করে। একটি হচ্ছে মসজিদ এবং নদীর মধ্যবর্তী লেভিটি স্থানান্তরিত করা। দুই মসজিদটিকে সম্পূর্ণ নিরাপদ স্থানে সরিয়ে নেওয়া। তবে সংশ্লিষ্ট সরকারী সংস্থাগুলি তা প্রত্যাখ্যান করেছে।

এদির্নের মসজিদ
এদির্নের উসমানীয় মসজিদ
গম্বুজসহ মসজিদ
উইকিউপাত্তে স্থানাঙ্ক আছে
কিম মিন-তে

কিম মিন-তে (, ; জন্ম: ২৬ নভেম্বর ১৯৯৩) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৫ সালে, মিন-তে দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন।

প্রারম্ভিক জীবন
কিম মিন-তে ১৯৯৩ সালের ২৬শে নভেম্বর তারিখে দক্ষিণ কোরিয়ার ইনছনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মিন-তে দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। দক্ষিণ কোরিয়ার বয়সভিত্তিক দলের হয়ে তিনি প্রায় ২ বছরে ১০ ম্যাচে অংশগ্রহণ করেছেন।

তথ্যসূত্র

বহিঃসংযোগ
 
 
 
 
 
 

১৯৯৩-এ জন্ম
জীবিত ব্যক্তি
ফুটবল রক্ষণভাগের খেলোয়াড়
দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
ভেগালতা সেন্দাইয়ের খেলোয়াড়
দক্ষিণ কোরীয় ফুটবলার
২০১৬ গ্রীষ্মকালীন অলিম্পিকের ফুটবলার
কাশিমা অ্যান্টলার্সের খেলোয়াড়
দক্ষিণ কোরিয়ার অলিম্পিক ফুটবলার
জে১ লিগের খেলোয়াড়
জাপানে প্রবাসী ফুটবলার
জাপানে দক্ষিণ কোরীয় প্রবাসী ক্রীড়াবিদ
পুরুষ ফুটবল রক্ষণভাগের খেলোয়াড়
জিনান দক্ষিণের বড় মসজিদ

জিনান দক্ষিণের বড় মসজিদ () চীনের শানতুং প্রদেশের চিনান শহরের প্রাচীনতম মসজিদ। এটি ইউয়ান রাজবংশের সময়কালে (১২৯৫ সালে) প্রতিষ্ঠা করা হয়। তবে, বর্তমান কাঠামোর অধিকাংশই মিং রাজবংশের সময়কালে (১৪৩৬-১৪৯২ সালে) নির্মাণ করা হয়। মসজিদের মূল বিন্যাসের অন্যতম একটি দিক হলো, একটি চীনা মন্দির। যার মধ্যে মসজিদ হিসেবে কাজ করার জন্য প্রয়োজনীয় উপাদানগুলোকে একত্রিত করে রাখা হয়।

ইতিহাস 
অনেক কিংবদন্তির মতে, মসজিদটি তাং রাজবংশের সময়কালে প্রতিষ্ঠা করা হয়, তবে এটি নিশ্চিত হওয়ার জন্য কোনো উল্লেখযোগ্য প্রমাণ নেই। লিখিত প্রমাণ অনুযায়ী, এটি তেমুর খানের (ইউয়ানের সম্রাট চেংজং) রাজত্বের প্রথম বছরে ১২৯৫ সালে বর্তমান স্থানে স্থাপন করা হয়।

বর্তমান সময়ের কাঠামোটির নির্মাণকাজ শুরু হয় ১৪২০ এবং ১৪৩০ এর দশকে। হংঝি সম্রাটের রাজত্বের পঞ্চম বছরে ১৪৯২ সালে মসজিদটির উল্লেখযোগ্য সম্প্রসারণ করা হয়। সেইসাথে প্রারম্ভিক রিপাবলিকান যুগের কিং রাজবংশের সম্রাট জিয়াজিং (১৫২১-১৫৬৭) এবং মিং রাজবংশের সম্রাট ওয়ানলি (১৫৭২-১৬২০), জিয়াকিং (১৭৯৬-১৮২০), দাওগুয়াং (১৮২০-১৮৫০) এবং টংঝি (১৮৬১-১৮৭৫) এর শাসনামলে অন্যান্য নথিভুক্ত সংস্কার করা হয়।

সাংস্কৃতিক বিপ্লবের সময় মসজিদটি মারাত্মকভাবে ক্ষতিগ্রস্থ হয় এবং এতে থাকা অনেক ঐতিহাসিক নিদর্শন ধ্বংস হয়ে যায়। ফলে, ভবনটিকে একটি কারখানায় রূপান্তরিত করা হয়। ১৯৯২ সাল থেকে এটিকে একটি প্রাদেশিক-স্তরের মূল সাংস্কৃতিক ঐতিহ্যবাহী স্থান হিসেবে সুরক্ষিত করা হয়।

স্থাপত্য 
মসজিদের মূল বিন্যাসটি একটি ঐতিহ্যবাহী চীনা মন্দিরের প্রাঙ্গণ শৈলী অনুসরণ করে নির্মাণ করা হয়, যেখানে প্রধান ভবনগুলো প্রতিসাম্যের একটি প্রধান অক্ষ বরাবর সাজানো হয়। যাইহোক, সেখানে অর্থাৎ চীনা মন্দিরে এই প্রধান অক্ষটি সাধারণত উত্তর-দক্ষিণ অভিমুখে থাকে। গ্রেট সাউদার্ন মসজিদের মূল অক্ষটি পূর্ব-পশ্চিম দিকে থাকে, যাতে মূল প্রার্থনা কক্ষে প্রবেশ করার সময় উপাসকরা পশ্চিম দিকে (মক্কার দিকে) মুখ করে থাকে।

চীনা ঐতিহ্যের সাথে মিল রেখে মসজিদের মূল প্রবেশদ্বারটি একটি আত্মা প্রাচীর দ্বারা সুরক্ষিত করা হয়।

মসজিদটি মোট ৬,৬৩০ বর্গ মিটার এলাকা জুড়ে বিস্তৃত, যার মধ্যে ২,৮৩০ বর্গ মিটারের মধ্যে ভবন নির্মিত।

অবস্থান 
মসজিদটি ঐতিহাসিক শহরের কেন্দ্র এবং বাওতু স্প্রিং পার্কের পশ্চিমে জিনানের লিক্সিয়া জেলায় অবস্থিত। এর অবস্থান চিনানের মুসলিম শিবির (হুইমিন জিয়াওকু) এর দক্ষিণ প্রবেশপথে।

আরও দেখুন 

 চীনে ইসলাম
 ইসলামের ইতিহাসের সময়রেখা
 ইসলামি স্থাপত্য
 ইসলামি শিল্প

তথ্যসূত্র 

চীনের মসজিদ
১৩শ শতাব্দীর মসজিদ
ইসলামি স্থাপত্য
সুন্নি ইসলাম
উইকিউপাত্তে স্থানাঙ্ক আছে
১৩শ শতাব্দীতে চীনে প্রতিষ্ঠিত
আত-তাকওয়া মসজিদ, সিরেবন

আত-তাকওয়া মসজিদ বা আত-তাকওয়া গ্র্যান্ড মসজিদ হলো ১৯১৮ সালে প্রতিষ্ঠিত পশ্চিম জাভার সিরেবন শহরের একটি ঐতিহাসিক মসজিদ। বর্তমানে এটি সিরেবনের একটি জামাতীয় মসজিদ (জামে মসজিদ) এবং শহরের একটি প্রতীক হিসাবে বহুল পরিচিত। মসজিদটি ইসলামি শিক্ষার পাশাপাশি জনসেবা প্রদান করে। যেমন: রক্তদান এবং একটি বিনামূল্যের অ্যাম্বুলেন্স ইত্যাদি।

ইতিহাস 
মসজিদটি কেজাকসান নামে একটি গ্রামে প্রতিষ্ঠিত হয়। প্রাথমিকভাবে, এটি দুটি বিভাগ নিয়ে গঠিত: প্রথমটি মসজিদের তাজুগ আগুং (বর্তমান: আত-তাকওয়া মসজিদ) নামে ব্যবহৃত হয় এবং অন্যটি আলুন-আলুন (বর্তমান: কেজাকসান স্কোয়ার) হিসাবে ব্যবহৃত হয়।

প্রথমে, মসজিদটির নামকরণ করা হয় তাজুগ আগুং নামে। কিন্তু, প্রাচীন কাঠামো এবং উপাসকদের ক্রমবর্ধমান চাহিদার কারণে "সিরেবন সিটি কাউন্সিল অব রিলিজিয়াস অ্যাফেয়ার্স" -এর প্রধান আর.এম. আরহাথা এর মাথায় একটি ধারণা আসে। তিনি তাজুগ আগুংকে সংস্কার করে এটির নাম পরিবর্তন করে আত-তাকওয়া মসজিদ রাখার প্রস্তাবণা করেন।

তাজুগ আগুং নামটি মোটামুটিভাবে "মহান মসজিদ" এর সাথে মিলে যায় এবং যেহেতু কাসেপুহানে বর্তমান কালের সাং সিপ্টা রাসার মহান মসজিদ নামে আগে থেকেই একটি মহান মসজিদ অবস্থিত ছিল, তাই কর্মকর্তারা "মহান মসজিদ" নামের দুটি মসজিদ থাকাকে অযৌক্তিক বলে মনে করেন। ১৯৫১ সালে মসজিদটির পুনর্নির্মাণ শুরু হয় এবং ১৯৬৩ সালে এটি আত-তাকওয়া নামে উদ্বোধন করা হয়।

স্থাপত্য 
মসজিদটিতে জাভানিজ ইসলামি স্থাপত্য শৈলীর বৈশিষ্ট্য রয়েছে। যার একটি জুরাই ছাদ রয়েছে। এছাড়া, এতে চারটি ছোট মিনার এবং ৬৫ মিটার উচ্চতাবিশিষ্ট একটি প্রধান মিনার রয়েছে। সম্মুখভাগে প্রাধান্য পেয়েছে দুই-বাক্যের শাহাদাহ্‌ ক্যালিগ্রাফিসহ সোনালি রঙের শিলালিপি। শিলালিপিগুলো ব্রাজিলের আসল গ্রানাইটের উপরে কাচের-চাঙ্গা সিমেন্ট দিয়ে তৈরি। সাদা ফ্রেমটি প্রধান ফটকের সোনালি রঙকে আরও আকর্ষণীয় করে তোলে।

বাগানের ছয়টি স্তম্ভের উপর প্রদীপ দিয়ে সাজানো, যা ফটকের প্রবেশপথকে আরও আকর্ষনীয় করে। মসজিদের পুরো মেঝে ও দেয়ালে এবং সেইসাথে মসজিদের স্তম্ভগুলোতে গ্রানাইট ব্যবহার করা হয়। কলামগুলো ইসলামি স্থাপত্যের অলঙ্কারে সজ্জিত। তবে, অন্যান্য দালানের মতো মসজিদের দেয়ালগুলো কাচ-ঢাকা জানালা দিয়ে সজ্জিত নয়। ভেতরের ও বাইরের বাতাস নির্বিঘ্নে প্রবাহিত হওয়ার জন্য বড় জানালাগুলো খোলা রাখা হয়। রাস্তাসংলগ্ন চত্বরে ১০টি খেজুর গাছ লাগিয়ে মসজিদের বাইরে ছায়ার ব্যবস্থা করা হয়, যেগুলো উভয় পাশে দুটি ফোয়ারা দ্বারা সম্পৃক্ত।

আরও দেখুন 

 ইন্দোনেশিয়ায় ইসলামের বিস্তার

তথ্যসূত্র 

প্রধান মসজিদ
ইন্দোনেশিয়ার মসজিদ
ইসলামি স্থাপত্য
১৯১৮-এ প্রতিষ্ঠিত
১৯১৮-এ সম্পন্ন মসজিদ
স্যাফ্রানিন

স্যাফ্রানিন (স্যাফ্রানিন ও বা বেসিক রেড ২ ইত্যাদি নামেও পরিচিত) হলো কলাস্থানবিদ্যা ও কোষবিদ্যায় ব্যবহার্য একটি জীববৈজ্ঞানিক রঞ্জক। কোষ নিউক্লিয়াসকে লাল রঙে রঞ্জিত করতে অনেক রঞ্জনব্যবস্থায় স্যাফ্রানিন প্রতিরঞ্জক হিসেবে ব্যবহৃত হয়। গ্রাম রঞ্জন ও এন্ডোস্পোর রঞ্জন উভয় প্রক্রিয়াতেই স্যাফ্রানিন প্রথাগত প্রতিরকজক হিসেবে ব্যবহৃত হয়। এছাড়া এটি তরুণাস্থি, মিউসিন ও মাস্ট কোষের দানা শনাক্তকরণে ব্যবহৃত হয়।

স্যাফ্রানিনে সাধারণত ডান পাশে প্রদর্শিত রাসায়নিক কাঠামো বিদ্যমান থাকে। একে ডাইমিথাইল স্যাফ্রানিন-ও বলা হয়। ট্রাইমিথাইল স্যাফ্রানিন নামে আরেকটি যৌগ রয়েছে, যেখানে নিচের বলয়ের অর্থো- অবস্থানে একটি অতিরিক্ত মিথাইল মূলক যুক্ত থাকে (অ্যারিন প্রতিস্থাপন বিন্যাস দেখুন)। জীববৈজ্ঞানিক রঞ্জন প্রক্রিয়ায় উভয় যৌগই অনুরূপ বৈশিষ্ট্য প্রদর্শন করে, যার কারণে অধিকাংশ বাণিজ্যিক উৎপাদক এই দুইটি যৌগকে পৃথক করেন না। ফলে বাণিজ্যিকভাবে উৎপাদিত স্যাফ্রানিনে এই দুইটি যৌগের মিশ্রণ থাকে।

বিশ্লেষণী রসায়নে স্যাফ্রানিন একটি জারণ-বিজারণ নির্দেশক হিসেবেও ব্যবহৃত হয়।

স্যাফ্রানিন্স 
স্যাফ্রানিন্স হলো প্রতিসম ২,৮-ডাইমিথাইল-৩,৭-ডাইঅ্যামিনোফেনাজিনের অ্যাজোনিয়াম যৌগসমূহ। দুই অণু প্রাইমারি অ্যামিনের সাথে এক অণু প্যারা-ডাইঅ্যামিনের যৌথ জারণক্রিয়ার মাধ্যমে অথবা প্রাইমারি অ্যামিনের সাথে প্যারা-অ্যামিনোঅ্যাজো যৌগের ঘনীভবনের মাধ্যমে এবং ডাইফিনাইলমেটাফিনাইলিনডাইঅ্যামিন প্রভৃতি ক্ষারকের সাথে প্যারা-নাইট্রোসোডাইঅ্যালকাইলানিলিনের ক্রিয়ায় এগুলো উৎপন্ন হয়। এগুলো স্ফটিকাকার কঠিন যৌগ। এরা সবুজ বৈশিষ্ট্যসূচক ধাতব দ্যুতি প্রদর্শন করে। এরা পানিতে অত্যন্ত দ্রবণীয় এবং নীল অথবা বেগুনি রঙে রঞ্জিত করে। এরা তীব্র ক্ষারক এবং একক অম্লীয় লবণ গঠন করে। এদের অ্যালকোহলীয় দ্রবণ হলুদাভ লাল প্রতিপ্রভা সৃষ্টি করে।

মুক্ত অবস্থায় ফেনোস্যাফ্রানিন খুব একটা স্থিতিশীল নয়। এর ক্লোরাইড যৌগ সবুজ পাত গঠন করে। একে খুব সহজে ডাইঅ্যাজীকরণ করা যায়। অ্যালকোহলে এই ডাইঅ্যাজোনিয়াম লবণকে উত্তপ্ত করলে অ্যাপোস্যাফ্রানিন বা বেনজিন ইন্ডুলিন (C18H12N3) উৎপন্ন করে। ফ্রেডরিক কাহরম্যান দেখান যে অ্যাপোস্যাফ্রানিনকে শীতল ঘনীভূত সালফিউরিক অ্যাসিডের উপস্থিতিতে ডাইঅ্যাজীকরণ করা যায় এবং এই ডাইঅ্যাজোনিয়াম লবণকে অ্যালকোহলের সাথে উত্তপ্ত করা হলে ফিনাইলফেনাজোনিয়াম লবণ উৎপন্ন করে। ঘনীভূত হাইড্রোক্লোরিক অ্যাসিডের সাথে অ্যাপোস্যাফ্রানিনকে উত্তপ্ত করলে অ্যাপোস্যাফ্রানোন (C18H12N2O) উৎপন্ন হয়। এই তিনটি যৌগকে সম্ভবত অর্থো- অথবা প্যারা-কুইনোন হিসেবে উপস্থাপন করা হয়। বাণিজ্যিক স্যাফ্রানিন হলো এক ধরনের অর্থো-টলুস্যাফ্রানিন। অ্যানিলিন-নির্ভর প্রথম বাণিজ্যিকভাবে উৎপাদিত রঞ্জক হলো মনুভিন। স্যার উইলিয়াম হেনরি পার্কিন অপরিশোধিত অ্যানিলিনের সাথে পটাশিয়াম ডাইক্রোমেট ও সালফিউরিক অ্যাসিডকে উত্তপ্ত করে এটি উৎপাদন করেন।

১৮৭৮ সালে পার্কিন মনুভিনের জারণ/বিজারণ প্রক্রিয়ায় ৭এন-প্যারা-টলাইল মূলক অপসারণ করে প্যারাস্যাফ্রানিন-এ (১,৮-ডাইমিথাইলস্যাফ্রানিন) রূপান্তর করেন। আরেকটি সুপরিচিত স্যাফ্রানিন হলো ফেনোস্যাফ্রানিন (সি.আই. ৫০২০০, ৩,৭-ডাইঅ্যামিনো-৫-ফিনাইলফেনাজিনিয়াম ক্লোরাইড)। এটি কোষজীববিদ্যায় রঞ্জক হিসেবে, ফটোস্যানিটাইজার ও রেডক্স প্রব হিসেবে ব্যাপকভাবে ব্যবহৃত হয়।

তথ্যসূত্র 

অ্যাজিন রঞ্জক
জারণ-বিজারণ নির্দেশক
প্রধান রঞ্জক
ফেনাজিন
অ্যারোমেটিক অ্যামিন
কোয়াটার্নারি অ্যামোনিয়াম যৌগ
ক্লোরাইড
ডেভিড হ্যালিডে (পদার্থবিজ্ঞানী)

ডেভিড হ্যালিডে (মার্চ ৩, ১৯১৬ - ২ এপ্রিল, ২০১০) একজন আমেরিকান পদার্থবিজ্ঞানী ছিলেন যিনি তার পদার্থবিজ্ঞানের ওপর রচিত পাঠ্যপুস্তক, ফিজিক্স এবং ফান্ডামেন্টালস অব ফিজিক্স এর জন্য পরিচিত, যা তিনি রবার্ট রেসনিকের সাথে সহ-রচনা করেছিলেন। উভয় পাঠ্যপুস্তক ১৯৬০ সাল থেকে নিরবিচ্ছিন্নভাবে ব্যবহৃত হয়ে আসছে এবং ৪৭টিরও বেশি ভাষায় উপলব্ধ।

হ্যালিডে পিটসবার্গ বিশ্ববিদ্যালয়ে অস্নাতক এবং স্নাতক হিসেবে অধ্যয়ন করেন। ১৯৪১ সালে তিনি পদার্থবিজ্ঞানে পিএইচডি অর্জন করেন। দ্বিতীয় বিশ্বযুদ্ধের সময়, তিনি এমআইটি রেডিয়েশন ল্যাবে রাডার কৌশল উন্নয়নে কাজ করেছিলেন। ১৯৪৬ সালে তিনি সহকারী অধ্যাপক হিসেবে পিটসবার্গে যোগদান করেন এবং সেখানেই তার বাকি কর্মজীবন অতিবাহিত করেন। ১৯৫০ সালে, তিনি ইনট্রোডাক্টরি নিউক্লিয়ার ফিজিক্স লিখেছিলেন, যা একটি ধ্রুপদী পাঠ্যপুস্তক হয়ে ওঠে এবং চারটি ভাষায় অনূদিত হয়। ১৯৫১ সালে হ্যালিডে তার ডিপার্টমেন্টের চেয়ারম্যান হন, এই পদে তিনি ১৯৬২ সাল পর্যন্ত অধিষ্ঠিত ছিলেন।

তার ফিজিক্স বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে ফান্ডামেন্টালস অব ফিজিক্স শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।

হ্যালিডে ২০১০ সালের ২রা এপ্রিল ৯৪ বছর বয়সে মারা যান। তিনি ওয়াশিংটনের ম্যাপল ফলসের বাসিন্দা ছিলেন। তার ডক্টরাল ছাত্রদের মধ্যে পদার্থবিদ জন হুইটলি উল্লেখযোগ্য।

তথ্যসূত্র 

২০১০-এ মৃত্যু
১৯১৬-এ জন্ম
পিটসবার্গ বিশ্ববিদ্যালয়ের শিক্ষক
মার্কিন পদার্থবিজ্ঞানী
মার্কিন পাঠ্যপুস্তক লেখক
মার্কিন অ-কল্পকাহিনী লেখক
ম্যানহাটন প্রকল্পের ব্যক্তিত্ব
পিটসবার্গ বিশ্ববিদ্যালয়ের প্রাক্তন শিক্ষার্থী
পেদ্রো রাউল

পেদ্রো রাউল গারায় দা সিলভা (; জন্ম: ৫ নভেম্বর ১৯৮৬; পেদ্রো রাউল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব গোইয়াসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
পেদ্রো রাউল গারায় দা সিলভা ১৯৮৬ সালের ৫ই নভেম্বর তারিখে ব্রাজিলের পোর্তো আলেগ্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

১৯৯৬-এ জন্ম
জীবিত ব্যক্তি
ব্রাজিলীয় ফুটবলার
ফুটবল ফরোয়ার্ড
কাশিওয়া রেইসোলের খেলোয়াড়
পর্তুগালে ব্রাজিলীয় প্রবাসী ক্রীড়াবিদ
কাম্পেওনাতো ব্রাজিলেইরো সেরিয়ে আ-এর খেলোয়াড়
কাম্পেওনাতো ব্রাজিলেইরো সেরিয়ে বি-এর খেলোয়াড়
লিগা পর্তুগাল ২-এর খেলোয়াড়
জে১ লিগের খেলোয়াড়
ব্রাজিলীয় প্রবাসী ফুটবলার
পর্তুগালে প্রবাসী ফুটবলার
জাপানে প্রবাসী ফুটবলার
ভিতোরিয়া স্পোর্টস ক্লাব বি-এর খেলোয়াড়
লিগা এমএক্সের খেলোয়াড়
ভাস্কো দা গামা রেগাতাস ক্লাবের খেলোয়াড়
করিন্থিয়ান্স পাউলিস্তা স্পোর্ট ক্লাবের খেলোয়াড়
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
বোতাফোগো রেগাতাস ফুটবলের খেলোয়াড়
ইয়াকুব সুওভিক

ইয়াকুব সুওভিক (; জন্ম: ৩১ আগস্ট ১৯৯১) হলেন একজন পোলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং পোল্যান্ড জাতীয় দলের হয়ে গোলরক্ষক হিসেবে খেলেন।

২০১০ সালে, সুওভিক পোল্যান্ড অনূর্ধ্ব-২০ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৩ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন 
ইয়াকুব সুওভিক ১৯৯১ সালের ৩১শে আগস্ট তারিখে পোল্যান্ডের নভি সঁচে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
সুওভিক পোল্যান্ড অনূর্ধ্ব-২০ এবং পোল্যান্ড অনূর্ধ্ব-২৩ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।

২০১৩ সালের ২রা ফেব্রুয়ারি তারিখে, ২১ বছর, ৫ মাস ও ২ দিন বয়সে, ডান পায়ে ফুটবল খেলায় পারদর্শী সুওভিক রোমানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পোল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি পোল্যান্ড ৪–১ গোলের ব্যবধানে জয়লাভ করেছিল। পোল্যান্ডের হয়ে অভিষেকের বছরে সুওভিক সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 

১৯৯১-এ জন্ম
জীবিত ব্যক্তি
পোলীয় ফুটবলার
ভেগালতা সেন্দাইয়ের খেলোয়াড়
পোল্যান্ডের আন্তর্জাতিক ফুটবলার
ফুটবল গোলরক্ষক
জে১ লিগের খেলোয়াড়
এক্সত্রাক্লাসা খেলোয়াড়
পোলীয় প্রবাসী ফুটবলার
জাপানে প্রবাসী ফুটবলার
ফুটবল ক্লাব টোকিওয়ের খেলোয়াড়
পোল্যান্ডের আন্তর্জাতিক যুব ফুটবলার
পুরুষ ফুটবল গোলরক্ষক
সুপার লিগের খেলোয়াড়
কোনিয়াস্পোরের খেলোয়াড়
মেহরান মমতাজ

মেহরান মমতাজ (জন্ম ৪ জুলাই ২০০৩) একজন পাকিস্তানি ক্রিকেটার। ২০২১-২২ অনুষ্ঠিত কায়েদ-ই-আজম ট্রফিতে উত্তরাঞ্চলের হয়ে ১৭ নভেম্বর ২০২১ সালে তার প্রথম-শ্রেণীর ক্রিকেটে অভিষেক ঘটে। ২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে পাকিস্তানের দলে অন্তর্ভুক্ত করা হয়েছিল।

তথ্যসূত্র

বহিঃসংযোগ 

 

পাকিস্তানি ক্রিকেটার
জীবিত ব্যক্তি
২০০৩-এ জন্ম
রাওয়ালপিন্ডি থেকে আগত ক্রিকেটার
ড্যান্স মি আপ

ড্যান্স মি আপ হলো ইংরেজি গ্ল্যাম রক গায়ক গ্যারি গ্লিটারের গাওয়া একটি গান। মাইক লিয়েন্ডার এবং এডি (এডওয়ার্ড জন) সিগোর সাথে গ্লিটার গানটি লিখেছেন এবং মাইক লিয়েন্ডার প্রযোজনা করেছেন। এটি তার পঞ্চম স্টুডিও অ্যালবাম, বয়েজ উইল বি বয়েজ (১৯৮৪) পর এটি তার গাওয়া দ্বিতীয় একক গান। একক গানটি নন-অ্যালবাম ট্র্যাক এবং "টু ইয়াং টু ড্যান্স" এর বি-সাইড হিসেবে রয়েছে, যা কিছুটা একচেটিয়া হয়ে গেছে।

এককটি ১৯৮৪ সালের জুন মাসে ইউরোপে মুক্তি পায়। ২১ জুন ১৯৮৪-এ, গ্লিটারের গানটি সেই সপ্তাহে যুক্তরাজ্যের একক তালিকায় ৪৮ নম্বরে থাকা সত্ত্বেও, তিনি গানটি টপ অফ দ্য পপসে প্রচারিত করেছিলেন। সেই সময় টপ অফ দ্য পপসে প্রথম ৪০টির বাইরে থাকা কোন গান না দেখানোর নীতি ছিল। টপ অফ দ্য পপস পারফরম্যান্সের পরে, গানটি যুক্তরাজ্যের একক তালিকা ২৫ নম্বরে উঠে এসেছি লো।

ট্র্যাক তালিকা 

 ১২" ম্যাক্সি (এআরআইএসটি ২২৫৭০)

 "ডান্স মি আপ (এক্সটেন্ডেড মিক্স)"
 "ঠু ইয়ং টু ড্যান্স"
 "অল দ্যাট গ্লিটারস (মেডলি)"

 ১২" একক

 "ডান্স মি আপ (12" এক্সটেন্ডেড মিক্স)"
 "ঠু ইয়ং টু ড্যান্স"

 ৭" একক

 "ডান্স মি আপ"
 "ঠু ইয়ং টু ড্যান্স"

চার্ট পারফরম্যান্স

তথ্যসূত্র

বহিঃসংযোগ 
 

১৯৮৪-এর একক
আরিস্তা রেকর্ডসের একক
১৯৮৪-এর গান